പ്രദേശവാസികള്ക്കിത് ഭൂതങ്ങളുടെ തടവറ നരകത്തിന്റെ കിണര് എന്നറിയപ്പെടുന്ന യെമനിലെ ബാര്ഹൗട്ട് കിണര് അവസാനം സത്യം കണ്ടെത്തി നിഗൂഢതയും ഭൂതകഥകളാലും അറിയപ്പെടുന്ന യെമന്റെ കിഴക്ക് ഭാഗത്തുള്ള ബാര്ഹൗട്ട് കിണര്. ഒമാന്റെ അതിര്ത്തിയോട് ചേര്ന്ന്, അല് മഹ്റ പ്രവിശ്യയിലെ മരുഭൂമിയില് ഒരു ഭീമന് ദ്വാരം കാണാം. 30 മീറ്റര് വീതിയുള്ളതും 100 മുതല് 250 മീറ്റര് വരെ ആഴമുള്ളതുമായ ഒരു കിണര്. ഭൂതങ്ങളുടെ തടവറയായാണ് ഇതെന്ന് വിശ്വസിക്കുന്നവരാണ് അവിടുള്ളവരില് ഏറെയും. വിശാലമായ ദ്വാരം സന്ദര്ശിക്കുന്നതിനെക്കുറിച്ചോ അതിനെക്കുറിച്ച് സംസാരിക്കാനോ പ്രദേശവാസികള് തയ്യാറല്ല. അവര് കിണറെന്ന് കേള്ക്കുമ്ബോഴേ അസ്വസ്ഥമാകും. എന്നാല് യെമനില് ഒമാനുമായുള്ള അതിര്ത്തിക്കടുത്തുള്ള മരുഭൂമിയിലെ ഈ ഭൂഗര്ഭ ഗുഹയിലേക്ക് 30 മീറ്റര് ദ്വാരത്തിലൂടെ ഇറങ്ങിയിരിക്കുകയാണ് മുഹമ്മദ് അല് കിണ്ടി എന്ന വ്യക്തി. അല് മഹ്റ മേഖലയിലെ കിണര് അല്ലെങ്കില് നരകത്തിന്റെ കിണര് എന്ന് പ്രാദേശികമായി അറിയപ്പെടുന്ന ഗുഹയ്ക്കടിയില് കൃത്യമായി എന്താണുള്ളതെന്ന് മുഹമ്മദും സംഘവും കണ്ടെത്തി. വിശ്വാസത്യാഗികളും വിശ്വാസികളല്ലാത്തവരും മരണശേഷം പീഡിപ്പിക്കപ്പെടുന്നത് അവിടെയാണെന്ന് ചിലര് പറയുന്നു. മറ്റുള്ളവര് അവിടെ ഇറങ്ങിയാല് അവരുടെ തല ഛേദിക്കപ്പെടുമെന്ന് പലരും വിശ്വസിക്കുന്നു. എന്നാല് അതെല്ലാം നാടോടിക്കഥകളാണെന്ന് ഉറപ്പിച്ചു പറഞ്ഞുകൊണ്ട് തെളിയിച്ചിരിക്കുകയാണ് മുഹമ്മദ് അല് കിണ്ടി. തനിക്കോ തന്റെ ഏഴ് ടീമംഗങ്ങള്ക്കോ ഒരു ശാപത്തിന്റെ ഫലവും അനുഭവപ്പെട്ടില്ലെന്ന് അദ്ദേഹം പറയുന്നു. മക്കയിലെ സംസം ജലം ഭൂമിയിലെ ഏറ്റവും പവിത്രവും ശുദ്ധവുമാണെന്നും നരക കിണറ്റില് നിന്നുള്ള വെള്ളം ഏറ്റവും മോശമാണെന്നും അവിടുത്തെ ജനങ്ങള് വിശ്വസിക്കുന്നു. എന്നാല് തങ്ങള് അവിടെ കണ്ടത് വളരെ ശുദ്ധമായ തെളിനീരാണെന്നും, ആവോളം ജലം ഞങ്ങള് കുടിച്ചുവെന്നും തനിക്കും സംഘത്തിനും യാതൊരു കുഴപ്പവും സംഭവിച്ചില്ല എന്നും മുഹമ്മദ് പറയുകയാണ്. ഞാന് ഒരു പര്വതപ്രദേശത്താണ് താമസിക്കുന്നത്. കുട്ടിക്കാലം മുതല് ഞാന് ഗുഹകള് സന്ദര്ശിക്കാറുണ്ട്. എന്നാല് പൗരാണിക ഗര്ത്തത്തിന്റെ ഉദരത്തിലേക്കുള്ള അന്വേഷണം തന്റെ മറ്റേതൊരു സാഹസികതയില് നിന്നും വ്യത്യസ്തമായിരുന്നു. ഞാനാണ് അവസാനമായി അവിടെ കയറിയതും അവസാനമായി പോയതും. ഏകദേശം ആറ് മണിക്കൂര് അവിടെ ചെലവഴിച്ചു, മുഹമ്മദ് പറഞ്ഞു. സര്വേയിംഗ് ഉപകരണങ്ങളും ഗ്യാസ് ഡിറ്റക്ടറുകളും ഉള്പ്പെടെ എല്ലാം കരുതി ഭൂഗര്ഭ ഗുഹയില് ഇറങ്ങിയ മുഹമ്മദും സംഘവും ഗുഹയ്ക്കുളില് ഓക്സിജനും വിഷമില്ലാത്ത വായുവും കൊണ്ട് സിങ്ക്ഹോള് ഉള്ളതായി കണ്ടെത്തി. ധാരാളം പാമ്ബുകള് ഉള്ളതായും പറയുന്നു അദ്ദേഹം. അദ്ദേഹത്തെ അത്ഭുതപ്പെടുത്തിയ മറ്റൊന്ന് ഗുഹയിലെ വെള്ളത്തില് കിടക്കുന്ന പല വര്ണ്ണത്തില് ഉള്ള മുത്തുകളാണ്. ഗുഹ മുത്തുകള് കാല്സ്യം കാര്ബണേറ്റ് നിക്ഷേപങ്ങളാണ്. അത് വീഴുന്ന വെള്ളത്തിനടിയില് അണുകേന്ദ്രങ്ങള്ക്ക് ചുറ്റും രൂപം കൊള്ളുന്നു. ആയിരക്കണക്കിന് വര്ഷങ്ങളായി മനോഹരമായ മുത്തുകള് രൂപപ്പെടുന്നതുവരെ ഈ വളയങ്ങള് വെള്ളത്തിന്റെ ചലനത്താല് മിനുസപ്പെടുത്തുന്നു. ചിലര് ഇതിന് മുമ്ബ് ഇവിടെ പ്രവേശിച്ചതായി കഥകള് കേട്ടിരുന്നുവെന്നും എന്നാല് നിരീക്ഷണത്തില് ആരും മുമ്ബ് വന്നുപോയ പാടുകളോ അടയാളങ്ങളോ കാണാന് സാധിച്ചില്ല എന്ന് മുഹമ്മദ് പറയുന്നുണ്ട്. ജനങ്ങള്ക്കിടയില് പ്രചരിച്ചിരുന്ന കുറെയധികം വിശ്വാസങ്ങള് വെറും നാടോടി കഥകള് മാത്രമായിരുന്നുവെന്ന് ബോധ്യപ്പെടാന് തന്റെ യാത്ര കൊണ്ട് കഴിയുമെങ്കില് അതാണ് ഏറ്റവും വലിയ സന്തോഷമെന്ന് മുഅഹമ്മദ് പറയുന്നു. Tags